Fatos Rrapaj

Fatos Mero Rrapaj (Gumenicë, 6 korrik 1930-Vlorë, 2 prill 2012) ka qenë një shkrimtar shqiptar i njohur kryesisht si mbledhës i folklorit shqiptar të Çamërisë.

 Jeta 

Arsimin fillestar e mori në fshatin e lindjes. Që në moshë të vogël doli partizan, por pas çlirimit të vendit, u arrestua dhe u burgos nga regjimi komunist për qëndrimin dhe pikëpamjet e tij nacionaliste. Kjo e bëri të punonte në punë të rëndomta deri sa doli në pension.
 Veprimtaria 
Të njohur në qarqet akademike dhe artistiko-letrare shqiptare e bëri vëllimi 800-faqësh “Këngë popullore të Çamërisë” i botuar nga Akademia e Shkencave e Shqipërisë në vitin 1983, me recensë dhe parathënie të shkrimtarit Ismail Kadare.

Ka bashkëpunuar me shumë nga organet letrare shqiptare për botimin e shkrimeve të tij, veçanërisht me revistën “Krahu i shqiponjës” si dhe gazetat “Drita”, “Kosova” e “Çamëria”. Ka qenë anëtar i Lidhjes së Shkrimtarëve dhe Artistëve të Shqipërisë (LSHA). Pjesa më e madhe e veprës së tij ka mbetur në dorëshkrim: “Proza popullore e Çamërisë”, me rreth 3000 faqe, “Fjalori onomastik i Epirit në zhvillim”, “Këngë e prozë popullore nga Kosova, Mirdita, Kruja, Kosturi e Follorina”, “Doke e zakone nga Çamëria”, “Fjalë të urta nga Korça e Dibra”, “Anekdota popullore” në pesë vëllime etj.

 Titujt e veprave 
 “Te Sheshi i Flamurit”, me këngë popullore labe, Tiranë, 1972
 “Këngë popullore të Çamërisë” , Tiranë, 1983 
 “Këngë popullore të Labërisë”, Tiranë, 1991
 “Rënkimet e Çamërisë”, tregime pellazgo-ilire e këngë çame, Tiranë, 1995
 “Fjalori onomastik i Epirit” I, Tiranë, 1995 
 “Këngë popullore të ndaluara”, Tiranë, 1996

 Lidhje të jashtme 
 Ditari "Krau i shqiponjës"
 "Energjiku Fatos M. Rrapaj" Nga Elim Xanxari

Kategoria:Njerëz nga Labëria
Kategoria:Folkloristë shqiptarë
Kategoria:Tregimtarë shqiptarë
Kategoria:Partizanë shqiptarë
Kategoria:Lindje 1930
Kategoria:Vdekje 2012
Kategoria:Të burgosur dhe të përndjekur në komunizëm